# Zeta Cephei

Zeta Cephei (ζ Cep / 21 Cephei / HD 210745 / HR 8465), també anomenada Tsao Fu evocant a un auriga de la mitologia xinesa, és el quart estel més brillant a la constel·lació de Cefeu. Amb magnitud aparent +3'39, és superada en lluentor per Alderamin (α Cephei), Errai (γ Cephei) i Alfirk (β Cephei). S'hi troba a uns 725 anys llum de distància del Sistema Solar.
Zeta Cephei és una supergegant taronja de tipus espectral K 1.5Iab amb una temperatura superficial de 4.310 K. La mesura del seu diàmetre angular permet avaluar el seu diàmetre, que és 126 vegades més gran que el diàmetre solar, més de la meitat de la distància que separa la Terra del Sol. Brilla amb una lluminositat 3.600 vegades major que la del Sol. Té una massa entre 6'5 i 8 masses solars —depenent del seu estat evolutiu— i una edat estimada de 50 milions d'anys. El seu contingut en metalls és alt, el seu índex de metal·licitat és [Fe/H] = +0,22, un 66% superior al del Sol. Així mateix, perd massa a un ritme aproximat d'una milionèsima de la massa solar cada any.
Una petita variació de 0'04 magnituds en la lluentor de Zeta Cephei pot deure's a la presència d'un estel acompanyant que periòdicament l'eclipsa. Per això, està catalogada com a variable eclipsant.

## Referències

* ↑ «The Perkins catalog of revised MK types for the cooler stars» (en anglès). The Astrophysical Journal Supplement Series, 10-1989, pàg. 245–266. DOI: 10.1086/191373.
* 1 2 3 4 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 «Stellar population models in the UV. I. Characterisation of the New Generation Stellar Library» (en anglès). Astronomy and Astrophysics, 2-2012, pàg. A143. DOI: 10.1051/0004-6361/201118065.
* ↑ Afirmat a: Catàleg de velocitats rotacionals dels estels. Indicat a la font segons: SIMBAD. Llengua del terme, de l'obra o del nom: anglès. Data de publicació: juny 1970.
* ↑ Benoit Famaey «Local kinematics of K and M giants from CORAVEL/Hipparcos/Tycho-2 data» (en anglès). Astronomy and Astrophysics, 1, 1-2005, pàg. 165–186. DOI: 10.1051/0004-6361:20041272.
* ↑ «Stellar population models in the UV. I. Characterisation of the New Generation Stellar Library» (en anglès). Astronomy and Astrophysics, 2-2012, pàg. A143. DOI: 10.1051/0004-6361/201118065.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ Zeta Cephei (SIMBAD)
* ↑ Zeta Cephei Arxivat 2015-11-02 a Wayback Machine. (The Bright Star Catalogue)
* ↑ Cenarro, A. J.; Peletier, R. F.; Sánchez-Blázquez, P.; Selam, S. O.; Toloba, E.; Cardiel, N.; Falcón-Barroso, J.; Gorgas, J.; Jiménez-Vicente, J.; Vazdekis, A. «Medium-resolution Isaac Newton Telescope library of empirical spectra - II. The stellar atmospheric parameters». Monthly Notices of the Royal Astronomical Society, 374, 2, 2007. pp. 664-690.
* ↑ Zeta Cephei (Stars, Jim Kaler)
* ↑ Malkov, O. Yu.; Oblak, E.; Snegireva, E. A.; Torra, J. «A catalogue of eclipsing variables». Astronomy and Astrophysics, 446, 2, 2006. pp. 785-789.